'प्राचीन भारतीय वैमानिकी प्रौद्योगिकी' पर होने वाला यह लेक्चर कैप्टन आनंद जे बोडास और अमेय जाधव देगें। हाल में ही बातचीत में बोडास ने दावा किया था कि प्राचीन भारतीय विमान एक देश से दूसरे देश तक, एक महाद्वीप से दूसरे महाद्वीप तक और एक ग्रह से दूसरे ग्रह तक जा सकता थे। उन्होंने यह भी कहा था कि उन दिनों के विमान आज के विमानों जैसे एक सीध में चलने वाले नहीं थे, बल्कि दाएं-बाएं और यहां तक कि रिवर्स भी उड़ सकते थे। कैप्टन बोडास इन दावों का स्रोत वैमानिका प्रक्रणम नामक एक ग्रंथ को बताते हैं, जो उनके मुताबिक ऋषि भारद्वाज ने लिखा था।